section_heading: Životopis
paragraph_text: Poslije razvoda bila je u vezi s književnikom Jeanom-Charlesom Reyom, za kojeg se udala 2. prosinca 1961. godine. Budući da njen brat, monegaški knez Rainier III. nije bio oženjen i nije imao djece, Antoinette je s, tada ljubavnikom, Jeanom-Charlesom Reyom skovala plan da zbaci brata s prijestolje, postane regentica i jednog dana preda prijestolje svome sinu Christianu. To je izazvalo skandal u obitelji koji je doveo do narušavanja odnosa. U međuvremenu, knez Rainier III. se oženio američkom glumicom Grace Kelly s kojom je dobio troje djece, uključujući i prijestolonasljednika Alberta od Monaka.